《严先生钓台同范茂明浚赋》
宋代·赵公豫

汉帝中兴握赤符，先生恬澹隐名区。羊裘自是林泉物，龙德原非将相徒。

不学淮阴遭戮辱，岂同尚父预匡扶。高踪卓绝横今古，瞻拜桐江感叹俱。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。